阮勤
阮勤（1423 年 —1482 年），字必成，交阯承宣布政使司多翼縣人，民籍，治《易經》，年三十二歲中式景泰五年甲戌科第三甲第八十名進士。十二月初二日生，行一，曾祖阮文；祖阮泰；父阮河，典史；母吳氏；繼母萬氏。慈侍下，妻周氏。由國子生中式順天府鄉試第三十七名舉人，會試中式第一百二十七名。歷台州知府，在任期間清慎惠政。後以右副都御史巡撫陝西，當地饑荒，他奏免七府租四十餘萬石。後召入為刑部侍郎，調任南京。
清源王朱幼㘧應潞州知州馬暾所請，作《大明故南京刑部左侍郎進階資善大夫致仕阮公墓銘》，以別號署名「懶雲」。